[{"text_idx": "#000005", "text": "Felly, wrth i ni gofio, anrhydeddu a dathlu, mae gennym hefyd lwyfan ar gyfer eiriolaeth, gan godi ymwybyddiaeth am faterion parhaus fel gwahaniaethu, trais, triniaeth anghyfartal, ac yn cael ein hatgoffa\u2019n bwerus bod y frwydr dros gydraddoldeb a chyfiawnder bell o fod ar ben."}, {"text_idx": "#000006", "text": "Mae Mis Balchder yn gyfle i addysgu\u2019r cyhoedd ehangach wrth helpu i chwalu stereoteipiau ac i feithrin empathi a dealltwriaeth. Trwy ddigwyddiadau cyhoeddus, ymgyrchoedd a thrafodaethau, mae Mis Pride yn hyrwyddo deialog ac yn annog unigolion i ddod yn gynghreiriaid yn ein brwydr barhaus dros hawliau LHDTCRhA+. Mae hefyd yn ein hatgoffa ni gyd nad yw\u2019r frwydr dros hawliau LHDTCRhA+ wedi\u2019i chyfyngu i ranbarthau penodol. Mae undod yn hanfodol wrth greu newid ar raddfa ehangach."}, {"text_idx": "#000010", "text": "Mae London Pub a Ce\u0301sar Bar & Cafe\u0301 naill ochr i gyffordd drionglog eang o nifer o strydoedd yn Oslo. Mae yna arhosfan tramiau, caffis eraill, gwesty, Llys Dosbarth Oslo; mae\u2019n stryd ddinas nodweddiadol mewn sawl ffordd."}, {"text_idx": "#000012", "text": "Tua 1am fe benderfynon ni wneud ein ffordd adref ac felly roedden ni\u2019n sefyll ar y sgwa\u0302r ger y arhosfan tramiau yn aros am dacsi. Gyferbyn a\u0302 ni, roedd pobl yn bwyta ac yn yfed yn ardal allanol bwyty a thafarn Per pa\u030a Hj\u00f8rnet. Yna\u2019n sydyn clywsom bobl yn gweiddi a sw\u0302n fel ta\u0302n gwyllt bach. Roedden ni\u2019n meddwl mai bach o hwyl Balchder oedd hyn, nes i un o\u2019m ffrindiau weiddi mewn sioc mai dryll oedd."}, {"text_idx": "#000013", "text": "Rwy\u2019n siw\u0302r mai dim ond eiliadau y cymerodd y rhan nesaf, ond gallaf gofio o hyd y sgwrs fewnol, hir (ac i ddweud y gwir bach yn chwerthinllyd) a gefais i, am sut na allai hyn fod yn ddryll o gwbl, achos nid yw drylliau\u2019n swnio fel hynny mewn ffilmiau ac ar y teledu, mae nhw\u2019n swnio\u2019n llawer yn uwch ac yn ddyfnach na\u2019r clecian roeddwn i\u2019n gallu clywed; rhaid mai ta\u0302n gwyllt bach oedd y rhain. Dwi\u2019n gallu cofio teimlo bach fel fy mod wedi datod o realiti, am beth oedd yn teimlo fel amser hir, cyn i reddf goroesi gymryd drosodd a chael fy ymennydd i ofyn pam ar wyneb y ddaear oeddwn i\u2019n sefyll yna\u2019n meddwl am effeithiau sain ac nid yn rhedeg i ffwrdd."}, {"text_idx": "#000014", "text": "Felly wnaethon ni redeg lawr stryd ochr ac i fyny stepiau i geisio rhoi pellter a chorneli rhyngom ni a beth oedd yn digwydd, y synau\u2019n atseinio o bob cyfeiriad oherwydd eu bod yn bownsio oddi ar yr adeiladau cyfagos. Mae\u2019n deimlad iasol, yn meddwl tybed a fyddwch yn teimlo ergyd yn eich cefn ond eto, roeddwn i\u2019n dal i deimlo ar waha\u0302n i bethau, hyd yn oed wrth i mi redeg."}, {"text_idx": "#000019", "text": "Dyma\u2019r llun wnes i dynnu o London Pub y dydd Sul hwnnw, o\u2019r tu o\u0302l i gadwyn yr heddlu."}, {"text_idx": "#000020", "text": "Balchder Hapus a thyllau\u2019r bwledi."}, {"text_idx": "#000022", "text": "Oherwydd er gwaethaf y math o gasineb a arweiniodd at y noson honno, er gwaethaf yr holl frwydro, mae\u2019n rhaid i ni gofio a dal i gredu bod cariad yn ennill, bod cariad bob amser yn ennill."}]